NORAKSTS



L A T V I J A S R E P U B L I K A

**ZEMGALES PLĀNOŠANAS REĢIONS**

Katoļu iela 2b, Jelgava, LV-3001, reģ. Nr. 90002182529, tālr. (371) 63027549, fakss 63084949; e-pasts: zpr@zpr.gov.lv

**ATTĪSTĪBAS PADOMES**

**LĒMUMS**

Jelgava

17.02.2015.

Nr.107.

Prot. Nr.21.

**Par dalību un atbalsta sniegšanu Zemgales**

**reģionālās skolēnu zinātniski pētniecisko darbu 6. konferencei**

Saskaņā ar Zemgales Plānošanas reģiona izstrādē esošās Attīstības programmas 2014-2020. gadam Rīcības daļas 2. Prioritātes „Elastīga izglītība mūža garumā” Rīcības virzienu (RV) 2.1. ”Sekmēt radošuma un uzņēmējdarbības prasmju attīstoša izglītības piedāvājuma un aktivitāšu ieviešanu reģiona izglītības iestādēs”, un RV 2.2. ” Uzlabot mūžizglītības piedāvājumu un pieejamību” rīcību 2.2.1. ”Koordinēti īstenot Zemgales reģiona iedzīvotāju profesionālās kompetences pilnveides pasākumus”, Zemgales plānošanas reģiona attīstības padome **n o l e m j:**

1. Atbalstīt Zemgales plānošanas reģiona piedalīšanos Zemgales reģionālās skolēnu zinātniski pētniecisko darbu 6. Konferences organizēšanā, kas notiks 2015. gada 26. martā.
2. Atbalstīt Zemgales plānošanas reģiona dalību konkursa dalībnieku un uzvarētāju apbalvošanā.
3. Uzdot Zemgales plānošanas reģiona administrācijai (izpilddirektors V.Veips) nodrošināt atzinības balvas konkursa 1. vietas ieguvējiem un nodrošināt atzinības rakstu un rāmīšu sagatavošanu konkursa dalībniekiem.
4. Piešķirt finansējumu darbu recenziju, balvu un atzinības rakstu nodrošināšanai no pašvaldību dotācijām Zemgales plānošanas reģionam.
5. Atļaut Zemgales plānošanas reģiona administrācijai organizēt Zemgales reģionālās skolēnu zinātniski pētniecisko darbu 6.konferencē arī citu plānošanas reģionu pašvaldību izglītības iestāžu konkursa dalībnieku un uzvarētāju apbalvošanu, ja šīs izglītības iestādes piedalās pasākumā ar savu līdzfinansējumu recenziju, balvu un atzinības rakstu sagatavošanai.

*Pielikumā: Informācija par nepieciešamajiem izdevumiem.*

Priekšsēdētāja (personīgais paraksts) G. ŽILDE

(zīmogs)

*Izsūtīt: lietā.*

***Noraksts pareizs:***

Administrācijas vadītāja S. OZOLA

17.02.2015., Jelgavā

*Pielikums*

*ZPRAP 17.02.2015.*

*lēmumam Nr.107., prot. Nr.21.*

**Nepieciešamie izdevumi lēmuma izpildei**

**Izmaksas atzinības rakstiem:**

1. Visiem dalībniekiem atzinības raksti, plānoti 200 dalībnieki.

200 x 0,36 = **72,00 €**

1. Zemgales reģionālā skolēnu zinātniski pētniecisko darbu konkursa uzvarētāju atzinības rakstu rāmīšu izmaksas (ņemot vērā, ka uzvarētāji varētu būt 32, jo kopā ir 24 sekcijas, bet 1.vietu var iegūt arī darbs, ko izstrādājuši divi dalībnieki):

(32 x 4,00) = **128,00 €**

**Izmaksas balvām:**

Zemgales reģionālā skolēnu zinātniski pētniecisko darbu konkursa uzvarētāju balvu pasniegšanai tiek paredzētas

naudas balvas (50,00 € apjomā) un grāmatas – Fotoalbuma ‘’ Latvijas novadu dārgumi’’ (11,00 € gabalā ) pasniegšana

Kopā 32 gb. x (50,00 € + 11,00 €)  **= 1952 €**

(ņemot vērā, ka uzvarētāji varētu būt vairāk, kaut paredzētas 24 sekcijas, bet 1.vietu var iegūt arī darbs, ko izstrādājuši divi skolēni),

**Recenziju izmaksas:**

Nepieciešamas recenzijas 200 darbiem, katru darbu recenzē 2 recenzenti, kopā 400 recenzijas.

Nepieciešamais finansējums – 400 recenzijas x 7,26 € (iekļauts PVN) **= 2904 €**

**Pavisam kopā:**

**5056 €**